Aaa, aṭas i tɛetteb meskint. Teḍher-iyi umayen-inna tɛeddan. Ula kečč akk yid-s tettemcabin akk n wa gar-awen ih, ẓer, ẓer, mačči dɣa! Lemɛahed n Rebbi! Yewwet ɣer lǧib, yejbed-d lemri seg lǧib-is. Lemri-nni amecṭuḥ imdewwer. Winna akken snuzuyen iɛeṭṭaren zik-nni, yenna-as: « Ha ... Muqel iman-ik ɣer lemri. Hah, ha-t-a-n tura ... D baba-k ayagi zdat-k. Ha ulac kan, kečč akk yid-s, nniɣ-ak teẓriḍ snat n tmeqwa n zzit. A akken! A a aa wi, asmi yella umɣar n baba-k, cfiɣ welleh ar am wassa, ha-t-ah d argaz! ...